สวัสดีครับ เมื่อเดือนก่อน แฟนทานยาฆ่าเชื้อร่วมกับยาฮอร์โมน(เม็ดสีเหลืองเล็ก) จากภาวะเลือดออกในช่องคลอดแล้วนานเกินสองสัปดาห์ เลือดหยุดไหลแล้วแต่ยังทานยาฮอร์โมนต่อครับ แล้วเมื่อวานเพิ่งทานยาคุมฉุกเฉิน(แบบเม็ดเดียว)ไป ไม่ทราบจะมีผลข้างเคียงหรือกระทบประสิทธิภาพยาไหมครับ ขอบครับ
สวัสดีค่ะ ไม่ทราบว่ายาปรับฮอร์โมนที่ทานอยุู่ เป็นยาชนิดใด หากเป็นตัวยา norethisterone ปกติจะไม่ได้ให้ทานต่อเนื่องค่ะ ซึ่งหากใช้รักษาอาการเลือดออกจากช่องคลอดผิดปกติ จะให้ทานติดต่อกัน 10 วัน หากเลือดหยุดไหลแล้ว ไม่จำเป็นต้องทานยาต่ออีก หากทานต่อเนื่องยาวนาน จะมีผลทำให้รังไข่ทำงานผิดปกติ และกลับมามีเลือดออกผิดปกติอีก ดังนั้นหลังจากนี้ ควรหยุดทานยาปรับฮอร์โมนดังกล่าวส่วนยาคุมฉุกเฉินเป็นตัวยา levonorgestrel ซึ่งเป็นฮอร์โมนชนิดโปรเจสเตอโรน เช่นเดียวกันกับตัวยาnorethisterone ดังนั้นการทานร่วมกัน จึงอาจทำให้เกิดผลข้างเคียงได้มากขึ้น เช่น คลื่นไส้ อาเจียน เวียนหัว ปวดหัว เป็นต้นหลังจากนี้ เมื่อหยุดทานยาปรับฮอร์โมนแล้ว อาจมีเลือดออกมา แต่หากมาติดต่อกันนานเดิน 10 วัน ควรกลับไปพบแพทย์เพื่อตรวจหาสาเหตุและรักษาอีกครั้ง